കഴക്കൂട്ടം ബൈപാസിലെ ടോള് പിരിവ് ചര്ച്ച പരാജയം, സമരവുമായി മുന്നോട്ട് പോകാന് രാഷ്ട്രീയ പാര്ട്ടികള് കഴക്കൂട്ടം ബൈപാസിലെ ടോള് പിരിവില് തീരുമാനമാകാത്തതിനെ തുടര്ന്ന് രാഷ്ട്രീയ പാര്ട്ടികളുടെ സമരം വരും ദിവസങ്ങളിലും തുടരും. ഇന്നലെ അഡീഷണല് ഡിസ്ട്രിക്ട് മജിസ്ട്രേറ്റിന്റെ നേതൃത്വത്തില് നടത്തിയ ചര്ച്ച പരാജയപ്പെട്ടതോടെയാണ് തീരുമാനം. ടോള് പിരിവുമായി മുന്നോട്ട് പോകാനാണ് ദേശീയ പാതാ അതോറിറ്റി അധികൃതരുടെ തീരുമാനം.എന്.എച്ച്.എ.ഐ പ്രതിനിധികള്, രാഷ്ട്രീയ പാര്ട്ടി പ്രതിനിധികള് എന്നിവരാണ് ചര്ച്ചയില് പങ്കെടുത്തത്. 20 കിലോമീറ്റര് ചുറ്റളവിലെ പ്രദേശവാസികള്ക്ക് സൗജന്യമായി യാത്ര അനുവദിക്കണം. പണി പൂര്ത്തിയാക്കിയതിനു ശേഷം മാത്രം ടോള്പിരിവ് നടത്തുക തുടങ്ങിയ ആവശ്യങ്ങള് ചര്ച്ചയില് ഉന്നയിക്കപ്പെട്ടു. ചര്ച്ച പരാജയപ്പെട്ട സാഹചര്യത്തില് വരും ദിവസങ്ങളില് സമരം കൂടുതല് ശക്തമാക്കാനാണ് രാഷ്ട്രീയ പാര്ട്ടികളുടെ തീരുമാനം.ഇന്നലെ ബി.ജെ.പി കൂടി പ്രതിഷേധത്തിന് ഇറങ്ങിയതോടെ എല്ലാ രാഷ്ട്രീയ പാര്ട്ടികളും സമരരംഗത്ത് സജീവമായി. പ്രതിഷേധത്തെ തുടര്ന്ന് നിലവില് ടോള് പിരിവ് താല്ക്കാലികമായി നിര്ത്തി വച്ചിരിക്കുകയാണ്